**Ministru kabineta noteikumu projekta
“Grozījumi Ministru kabineta 2008.gada 25.augusta noteikumos Nr.677 “Noteikumi par iedzīvotāju ienākuma nodokļa paziņojumiem””
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm)  | Saskaņā ar Ministru kabineta 2009.gada 15.decembra instrukciju Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu kopsavilkums nav jāaizpilda. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par iedzīvotāju ienākuma nodokli” 3.panta otrās daļas 2.punkts, 12.panta pirmā daļa, 1.8 daļa, 17.panta trešās daļas 1.punkts *(redakcijā, kas stājās spēkā 2019.gada 16.aprīlī)* un 9.panta pirmās daļas 26.1 punkts *(redakcijā, kas stāsies spēkā 2019.gada 1.jūlijā).*  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ministru kabineta 2008.gada 25.augusta noteikumu Nr.677 “Noteikumi par iedzīvotāju ienākuma nodokļa paziņojumiem” (turpmāk – MK 2008.gada 25.augusta noteikumi Nr.677) 5.1 punktā noteikts, ka šo noteikumu 1.1. apakšpunktā minētā paziņojuma rindā "Neapliekamais minimums" un šo noteikumu 1.2. apakšpunktā minētā paziņojuma rindā "Neapliekamais minimums" norāda saskaņā ar likuma "Par iedzīvotāju ienākuma nodokli" 12. panta pirmo daļu taksācijas gadā piemēroto Valsts ieņēmumu dienesta prognozēto mēneša neapliekamo minimumu. Atbilstoši likuma “Par iedzīvotāju ienākuma nodokli” 3.panta otrās daļas 2.punktam, 12.panta pirmajai daļai un 1.8 daļai, 17.panta trešās daļas 1.punktam (*redakcijā, kas stājās spēkā 2019.gada 16.aprīlī*) turpmāk vietā, kur iesniegta maksātāja algas nodokļa grāmatiņa, var piemērot ne tikai Valsts ieņēmumu dienesta prognozēto mēneša neapliekamo minimumu, bet arī maksātāja prognozēto mēneša neapliekamo minimumu. Līdz ar to, noteikumu projekts paredz papildināt MK 2008.gada 25.augusta noteikumu Nr.677 5.1 punktu, paredzot, ka paziņojuma rindā "Neapliekamais minimums" norāda saskaņā ar likuma "Par iedzīvotāju ienākuma nodokli" 12. panta pirmo daļu taksācijas gadā piemēroto Valsts ieņēmumu dienesta prognozēto mēneša neapliekamo minimumu vai maksātāja prognozēto neapliekamo minimumu. Saskaņā ar likuma “Par iedzīvotāju ienākuma nodokli” 9.panta pirmās daļas 26.1 punktu (*redakcijā, kas stāsies spēkā 2019.gada 1.jūlijā*), ar iedzīvotāju ienākuma nodokli nav apliekami čeku loterijas laimesti saskaņā ar Čeku loterijas likumu. Līdz ar to, noteikumu projekts paredz papildināt MK 2008.gada 25.augusta noteikumu Nr.677 1.pielikuma “Paziņojums par fiziskai personai izmaksātajām summām” un 2.pielikuma “Paziņojums par fiziskajām personām izmaksātajām summām (kopsavilkums)” tabulas “1.\* Ienākuma veida kodi” ar jaunu kodu “čeku loterijas laimesti saskaņā ar [Čeku loterijas likumu](https://likumi.lv/ta/id/302997-ceku-loterijas-likums)”. Noteikumu projekta 1.2. un 1.3. apakšpunkts stājas spēkā 2019.gada 1.jūlijā |
| 3. | Projekta izstrādē iesaistītās institūcijas un publiskas personas kapitālsabiedrības | Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visi ienākumu izmaksātāji (t.sk. fiziskās un juridiskās personas, darba devēji), kam iesniedz algas nodokļu grāmatiņu un kas ienākumu izmaksas vietā ietur iedzīvotāju ienākuma nodokli.Čeku loterijas likuma laimesta izmaksātāji (Valsts ieņēmumu dienests un Padziļinātās sadarbības programmas dalībnieki, kas laimesta saņēmējam piešķirt papildu balvu). |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts paredz ienākumu izmaksātājiem, kam iesniedz algas nodokļu grāmatiņu un kas ienākumu izmaksas vietā ietur iedzīvotāju ienākuma nodokli, paziņojumā norādīt maksātāja prognozēto neapliekamo minimumu, ja tāds ir piemērots, nevis Valsts ieņēmumu dienesta prognozēto neapliekamo minimumu. Minētais nemaina administratīvo slogu ienākumu izmaksātājiem.Čeku loterijas likuma laimesta izmaksātājiem paredzēts paziņot Valsts ieņēmumu dienestam par fiziskajai personai (čeku loterijas laimesta saņēmējam) izmaksātajām summām un piešķirtajām balvām (neapliekamiem ienākumiem). Ievērojot to, ka Valsts ieņēmumu dienests iepriekš neizmaksāja laimestus, tad Valsts ieņēmumu dienestam administratīvais slogs kā laimesta izmaksātājam palielinās. |
| 3. | Administratīvo izmaksu monetārs novērtējums | Valsts ieņēmumu dienestam kā laimesta izmaksātājam turpmāk būs jāsniedz “Paziņojums par fiziskajām personām izmaksātajām summām (kopsavilkums)” Valsts ieņēmumu dienestam par fiziskai personai (čeku loterijas laimesta saņēmējam) izmaksāto laimestu. Darbiniekam viena paziņojuma sagatavošanai Elektroniskās deklarēšanas sistēmā (EDS) nepieciešamas 10 minūtes, darbinieka vidējā stundas likme mēnesī 7,27 EUR. Atbilstoši Čeku loterijas likumam 2019.gadā tiks veiktas 270 laimestu izmaksas, 2020.gadā tiks veiktas 658 laimestu izmaksas. Tādējādi Valsts ieņēmumu dienesta administratīvās izmaksas 2019.gadā ir 327 EUR, 2020.gadā un turpmāk ik gadu ir 797 EUR (kamēr tiks organizēta čeku loterija). |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projekta izstrādi 2019.gada 15.aprīlī publicēta Finanšu ministrijas mājas lapā http://www.fm.gov.lv sadaļā “Sabiedrības līdzdalība”. http://www.fm.gov.lv/lv/sabiedribas\_lidzdaliba/tiesibu\_aktu\_projekti/nodoklu\_politika#project559 |
| 2. | Sabiedrības līdzdalība projekta izstrādē | Sabiedrības pārstāvji var līdzdarboties, rakstveidā sniedzot viedokļus par noteikumu projektu pēc tā publicēšanas Finanšu ministrijas tīmekļa vietnē Sabiedrība viedokli par noteikumu projektu var izteikt līdz 23.maijam |
| 3. | Sabiedrības līdzdalības rezultāti | Iebildumi un priekšlikumi par projektu nav saņemti |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde nepaplašina un nesašaurina Valsts ieņēmumu dienesta līdzšinējās funkcijas un uzdevumus, kā arī neietekmē pieejamos cilvēkresursus. Noteikumu projekts nenosaka jaunas institūcijas veidošanu vai institūciju reorganizāciju un likvidāciju. |
| 3. | Cita informācija | Nav. |

Finanšu ministrs J.Reirs

Tarvida 67122286

Digna.Tarvida@vid.gov.lv